05.03.2021

**Comunicat de presă**

**Întâlnirea trimestrială a Consiliului Consultativ Tripartit constituit la nivelul instituţiei noastre**

**Protocolul dintre Inspectoratul Teritorial de Muncă Galaţi şi Casa Judeţeană de Pensii Galaţi**

1. În data de 4 martie 2021 la sediul instituţiei noastre a avut loc **întâlnirea trimestrială a Consiliului Consultativ Tripartit constituit la nivelul ITM Galaţi** cu rol de dialog social, format din reprezentanţi ai compartimentelor cu atribuţii de control din cadrul inspectoratului și din reprezentanţi ai confederaţiilor sindicale și patronale reprezentative la nivel naţional.

La întâlnire au participat domnii: Romică Gîrneaţă - reprezentant CNS Cartel Alfa,filiala Galaţi, Emilian Stoica - reprezentant Confederaţia Patronală Concordia, filiala Galaţi UNTRR, Gheorghe Tiber - reprezentant Confederaţia Sindicatelor Democratice din România, filiala Galaţi şi Gheorghe Năstac – reprezentant Blocul Naţional Sindical, filiala Galaţi..

Domnul Laurenţiu Asaftei – Inspector al Şef al ITM Galaţi, a făcut o prezentare concisă a activităţii Inspectoratului Teritorial de Muncă Galaţi în anul 2020, subliniind modificările generate de situaţia actuală, în contextul pandemiei cu noul coronavirus şi anume suplimentarea activităţii instituţiei conform atribuţilor prevăzute de legislaţia apărută în perioada stării de urgenţă, respectiv de alertă, reprezentând verificări ale respectării măsurilor de prevenire şi combatere a răspândirii Sars Cov 2. S-a menţionat că inspectorii de muncă din cadrul instituţiei noastre au efectuat activităţi de control de zi şi de noapte, atât în timpul săptămânii cât şi în week-end-uri, împreună cu celelalte instituţii ale statului şi autorităţi locale.

Şedinţa a continuat cu discuţii pe marginea activităţii specifice a inspectoratului, invitaţii adresând o serie de întrebări care s-au referit la:

- atribuţiile suplimentare care au revenit personalului în activităţile de control şi cadrul legal ce le-a generat;

- modul în care angajatorii care activează pe raza judeţului nostru au respectat măsurile de prevenire şi combatere a răspândirii Sars Cov 2 precum şi modul în care aceştia au aplicat prevederile legale referitoare la susţinerea mediului de afaceri;

- date exacte privind situaţia evoluţiei numărului de contracte individuale de muncă active pe parcursul anului 2020, în contextul actualei pandemii;

- raportul dintre aplicarea măsurilor de prevenire şi aplicarea sancţiunilor de către inspectorii de muncă, modalitatea de verificare a achitării amenzilor aplicate;

- dacă au survenit modificări în ceea ce priveşte aplicaţia informatică REVISAL;

- informaţii privind munca la domiciliu, flexibilitatea programului de lucru;

- clarificări privind: vechimea în muncă a salariaţilor, carnetul de muncă, adeverinţa de vechime, stagiul de cotizare, declaraţia de asigurat.

- solicitarea venită din partea Ministerului Muncii şi Protecţiei Sociale de a detaşa pe parcursul anului 2021 o parte din personalul ITM Galaţi la Casa Judeţeană de Pensii pentru a veni în sprijinul activităţii de recalculare a pensiilor.

Reprezentanţii instituţiei noastre au oferit, pe larg, răspunsuri la toate întrebările formulate, pe baza normelor legale aplicabile, a statisticilor realizate şi a procedurilor de lucru specifice activităţii instituţiei noastre.

Domnul Laurenţiu Asaftei, Inspector al Şef al ITM Galaţi a asigurat participanţii la întâlnire de crearea tuturor condiţiilor pentru întărirea parteneriatului între autorităţi, patronate şi sindicate, afirmând faptul că instituţia noastră va ţine cont, în deciziile pe care le va lua, de vocea reprezentanţilor acestor organizaţii.

2. În data de 4 martie 2021 , la sediul Casei Judeţene de Pensii Galaţi a fost semnat **protocolul încheiat între Inspectoratul Teritorial de Muncă Galaţi și Casa Judeţeană de Pensii Galaţi** care are ca obiect implementarea Procedurii de evaluare a pensiilor din sistemul public de pensii, în vederea recalculării şi care constă în realizarea unei baze de date complexă, fiabilă, eficientă, constituită din sursele în format electronic şi/sau letric existente la nivelul Casei Judeţene de Pensii Galaţi, în conformitate cu dispoziţiile art. 157 alin (2) din Legea nr. 127/2019 privind sistemul public de pensii cu modificările şi completările ulterioare , precum şi cele ale Ordinului Ministrului Muncii şi Protecţiei Sociale nr. 108/28.01.2021. Acest protocol stabileşte colaborarea dintre cele două instituţii, pentru următoarele 18 luni, pentru a susţine cu personal suplimentar procedura de evaluare a dosarelor din sistemul public de pensii.

Conform protocolului trei angajaţi din cadrul instituţiei noastre vor fi detaşaţi la Casa Judeţeană de Pensii Galaţi, din care unul la Casa locală de pensii Tecuci pentru o perioadă de până la şase luni.

Laurenţiu ASAFTEI

Inspector Şef

Carmen Păunica Corodeanu

Inspector,

Compartiment Comunicare şi Relaţii şi Publicul

Imagini de la cele două evenimente au fost postate pe pagina de Facebook a instituţiei noastre:

<https://www.facebook.com/109786967599624/posts/210396944205292/?sfnsn=mo>

<https://www.facebook.com/109786967599624/posts/211099027468417/?sfnsn=mo>